నల్లు ఇంద్రసేనారెడ్డి

నల్లు ఇంద్రసేనారెడ్డి త్రిపుర రాష్ట్ర గవర్నర్. తెలంగాణ రాష్ట్రానికి చెందిన రాజకీయ నాయకుడు. మాజీ ఎమ్మెల్యే.అతను మలక్‌పేట్ నియోజకవర్గం నుండి మూడుసార్లు ఎమ్మెల్యేగా గెలిచాడు. ఇంద్రసేనారెడ్డి ఉమ్మడి ఆంధ్రప్రదేశ్ రాష్ట్రంలో బీజేపీ రాష్ట్ర అధ్యక్షుడిగా పనిచేశాడు.
జననం, విద్యాభాస్యం
ఎన్‌.ఇంద్రసేనారెడ్డి తెలంగాణ రాష్ట్రం, సూర్యాపేట జిల్లా, గరిడేపల్లి మండలం, గానుగబండ గ్రామంలో నల్లు రాంరెడ్డి, హనుమాయమ్మ దంపతులకు జన్మించాడు. ఉస్మానియా యూనివర్సిటీ నుండి 1972లో ఎం.ఎస్.సి పూర్తి చేసి, వరంగల్ లోని కాకతీయ యూనివర్సిటీ నుండి 1975లో ఎం.ఫీల్ పూర్తి చేశాడు.

రాజకీయ జీవితం
ఎన్‌.ఇంద్రసేనారెడ్డి విద్యార్థి దశ నుండి రాజకీయాల పట్ల ఆసక్తితో 1980లో భారతీయ జనతా పార్టీలో చేరాడు.  అతను 1983, 1985, 1999లో జరిగిన అసెంబ్లీ ఎన్నికల్లో మలక్‌పేట్ నియోజకవర్గం నుండి మూడుసార్లు ఎమ్మెల్యేగా గెలిచి, 1996, 2004లో జరిగిన పార్లమెంట్ ఎన్నికల్లో నల్గొండ లోక్‌సభ నియోజకవర్గం నుండి, 2009లో మల్కాజ్‌గిరి లోక్‌సభ నియోజకవర్గం నుండి 2014లో భువనగిరి లోక్‌సభ నియోజకవర్గం నుండి బీజేపీ పార్లమెంట్ అభ్యర్థిగా పోటీ చేసి ఓడిపోయాడు. బీజేపీలో జాతీయ కార్యవర్గ సభ్యుడిగా, రాష్ట్ర ఉపాధ్యక్షుడిగా వివిధ హోదాల్లో పనిచేశాడు. ఎన్‌. ఇంద్రసేనారెడ్డి తెలంగాణ రాష్ట్రంలో బీజేపీ పార్టీలో చేరికలు, సమన్వయ కమిటీ చైర్మన్‌గా 2022 జనవరిలో నియమితుడయ్యాడు.

నల్లు ఇంద్రసేనారెడ్డిని 2023 అక్టోబరు 18న త్రిపుర రాష్ట్ర గవర్నర్‌గా నియమిస్తూ రాష్ట్రపతి ద్రౌపది ముర్ము ఉత్తర్వులు జారీ చేసింది. త్రిపుర గవర్నర్‌గా అక్టోబరు 26న బాధ్యతలు స్వీకరించాడు. ఆగర్తలాలో త్రిపుర హైకోర్టు ప్రధాన న్యాయమూర్తి జస్టిస్‌ ఆపరేశ్‌ కుమార్‌ సింగ్‌ నల్లు ఇంద్రసేనారెడ్డిచేత ప్రమాణం స్వీకారం చేయించాడు. 
సంవత్సరం గెలిచిన అభ్యర్థి పార్టీ పోలైన ఓట్లు ప్రత్యర్థి పార్టీ పోలైన ఓట్లు 1983నల్లు ఇంద్రసేనారెడ్డిబీజేపీ 21937 కందాల ప్రభాకర రెడ్డి కాంగ్రెస్ పార్టీ 193401985నల్లు ఇంద్రసేనారెడ్డిబీజేపీ 57581నాదెండ్ల భాస్కరరావుస్వతంత్ర అభ్యర్థి 397901989పి. సుధీర్ కుమార్కాంగ్రెస్ 63221నల్లు ఇంద్రసేనారెడ్డిబీజేపీ 522331994మల్‌రెడ్డి రంగారెడ్డిటీడీపీ 54441నల్లు ఇంద్రసేనారెడ్డిబీజేపీ 478571999నల్లు ఇంద్రసేనారెడ్డిబీజేపీ 118937పి. సుధీర్ కుమార్కాంగ్రెస్ 69617

మూలాలు

వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)